Na osnovu člana 24. Statuta JZUDoma zdravlja"Izudin Mulabećirović-Izo“Tešanj, člana 3. stav 3. Pravilnika o radu (broj:2346/17), Uredbe o postupku prijema u radni odnos u javnom sektoru u Zeničko-dobojskom kantonu (Sl.novine ZDK broj 8/19) i Odluke direktora broj 03-05-7-821/20., VD Direktor Dujsić dr Amir,specijalista internista;subspec.kardiolog, raspisuje:

**O G L A S**

za prijem u radni odnos

***I RADNO MJESTO***

1. Medicinski i farmaceutski tehničar na poslove kućne njege i za rad u apoteci ....................................... 1 izvršilac na određeno vrijeme u trajanju 6 mjeseca uz probni rad od 30 dana

***II USLOVI***

Kandidati trebaju da ispunjavaju sljedeće :

***a.) Opšti uslovi :***

Kandidat treba ispunjavati opšte uslove za obavljanje poslova i radnih zadataka kako slijedi :

* da je državljanin BiH,
* da ima opštu zdravstvenu i poslovnu sposobnost,

***b.) Posebni uslovi :***

* Završena medicinska škola opći smjer i smjer farmaceutskog tehničara
* Položen stručni ispit u zvanju medicinska sestra/tehničar i farmaceutski tehničar
* Posjedovanje Licence za samostalan rad u stečenom zvanju medicinski tehničar i farmaceutski tehničar

**III POTREBNA DOKUMENTACIJA**

Uz prijavu na ovaj oglas dostaviti slijedeću dokumentaciju:

1. Diplomu o završenoj medicinskoj školi opći smjer i diplomu o završenoj medicinskoj školi –farmaceutski smjer,
2. Uvjerenje o položenom stručnom ispitu za stručno zvanje med.tehničar-sestra i farmaceutski tehničar
3. Licencu za samostalan rad medicinskog i farmaceutskog tehničara izdat od strane ovlaštene Komore,
4. Izvod iz matične knjige rođenih,
5. Uvjerenje o državljanstvu

 Kandidati mogu dostaviti dokaz o statusu branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

Sva potrebna dokumentacija dostavlja se u ***originalu*** ili ***ovjerena kopija***. Uz prijavu obavezno dostaviti kratku biografiju /CV/ kao i lične podatke te tačnu kontakt adresu i kontakt telefon a tačnost ovih podataka kandidat potvrđuje svojim potpisom i za iste garantuje krivično i materijalno.

Kandidati koji budu izabrani, naknadno će dostaviti uvjerenje o zdravstvenoj sposobnosti.

**IV KRITERIJI ZA IZBOR KANDIDATA**

**IV1.**Postupak izbora kandidata zasniva se na razmatranju dostavljene dokumentacije i održanom intervju sa svakim kandidatom.

***V OPIS POSLOVA I OSNOVNA PLAĆA***

**V1.** Medicinski i farmaceutski tehničar

Osnovna plaća: 919,00KM

 Kratak opis poslova:

*Medinska sestra – tehničar u kućnom liječenju* obavlja slijedeće poslove i radne zadatke: obavlja pripremne radnje i konsultacije sa doktorom za pružanje zdravstvene zaštite u kućnom liječenju pacijenta; poslove čišćenja i sterilizacije instrumenata i pribora i sterilizacije zavojnog materijala; aplikacije ampuliranih lijekova; obavlja primarne i sekundarne obrade manjih rana i asistira ljekaru pri hiruškim intervencijama; vrši ispiranja očiju, ušiju i sl., klistiranje, kateteriziranje; obavlja kućne posjete pacijentima radi aplikacije ampuliranih i drugih lijekova i njege pacijenta i vršenje drugih intervencija; obavlja poslove previjanja, imobilizacije kao i postavljanja fiksacionih zavoja u kući pacijenta po uputi doktora u ambulanti u slučaju potrebe procesa rada; pri obavljanju kućnih posjeta sam upravlja motornim vozilom, obavlja i druge poslove koji proističu iz prirode djelokruga medicinskog tehničara u kućnom liječenju.

*Farmaceutski tehničar u apoteci: v*odi zalihe lijekova i medicinskih sredtava; vodi evidenciju prijema i izdavanja lijekova i medicinskih sredstava,; odgovoran je za prijem robe u skladu sa narudžbenicama; nadzire postojanje propisanih klimatskih uvjeta, kao što su vlaga, temperatura, prisutnost plinova i protok zraka; kontroliše i osigurava higijenske uvjete u skladu sa standardima; osigurava zaštitu na radu nadziranjem pravilnog korištenja osobnih zaštitnih sredstava i njihove ispravnosti; obavlja i druge poslove po nalogu Glavne sestre Doma zdravlja.

**VI POSTUPAK PRIJAVLJIVANJA**

Prijave na Oglas sa dokazima o ispunjavanju uslova dostaviti u koverti sa naznakom “Prijava na Javni oglas za radno mjesto (navesti koje) – ne otvaraj – otvara Komisija” na adresu : JZU“DOM ZDRAVLJA”Izudin Mulabećirović-Izo“ Tešanj, ul. Braće Pobrić 17, 74260 Tešanj

 **Prijave se dostavljaju u roku od 8 (osam) dana od dana posljednjeg objavljivanja**.

Javni oglas biće objavljen u Dnevnom listu „Oslobođenje“, na web stranici JZU Doma zdravlja Tešanj, web stranici Općine Tešanj i web stranici Službe za zapošljavanje ZDK Zenica.

Neblagovremene i nepotpune prijave neće se razmatrati.

 VD DIREKTOR

 Dujsić dr Amir

 specijalista internista;subspec.kardiolog